તિબેટના લોકોએ પણ હજી સુધી જેટલું કર્યું છે એ કરતા વધું કરવાની જરૂર છે. ખાસ તો તેઓએ સૌ પ્રથમ તાકીદના ધોરણે વિશ્વના મંચ ઉપર દલાઈ લામાના માર્ગદર્શન હેઠળ એમના અનુયાયીને પ્રસ્તુત કરવો જોઈએ. કર્મપા એ એક આવા યુવાન અને કરિશ્માવાળા નેતા છે જેમણે ઈન્ડો-તિબેટન બુદ્ધિઝમનો ઊંડો અભ્યાસ કર્યો છે અને મેધાવી વ્યક્તિત્વ ધરાવે છે. કમનસીબે મોટે ભાગે તેઓ ભારતમાં જ રહેતા હોય છે. અમુક સ્રોતોના કથન મુજબ ભારતની સરકારને એવો સંશય છે કે તેઓ કદાચ ચીનના પ્યાદા પણ હોઈ શકે-એક મંચુરિયન ઉમેદવાર તરીકે. આ બાબતનું નિરાકરણ દલાઈ લામા જતા રહે એ પહેલા શક્ય એટલું જલ્દી લાવવું આવશ્યક છે. આવનારી પેઢીને આંતરરાષ્ટ્રીય મંચ ઉપર સક્રિય થઈ જવા દેવી જોઈએ અને જ્યાં સુધી દલાઈ લામા હયાત છે ત્યાં સુધીમાં તેમના માર્ગદર્શન અને અવલોકન હેઠળ તેઓ બધી જ બાબતોમાં અને બધી જ કસોટીઓમાંથી પસાર થાય એમાં જ તિબેટની ભલાઈ છે.